|  |  |  |  |  |
| --- | --- | --- | --- | --- |
| Što je adaptacija? Adaptacija je vremensko razdoblje u kojem se dijete prilagođava novoj situaciji, odnosno polasku u dječji vrtić. Svako dijete na svoj način doživljava prelazak iz obitelji u jaslice ili vrtić te, s obzirom na početnu reakciju djeteta i duljinu trajanja, razlikujemo četiri oblika adaptacije: laka (10-15 dana), uobičajena (do 30 dana), teška (dva mjeseca i više),  zakašnjela (nakon jedan - dva mjeseca u vrtiću). Što možete očekivati? Tijekom procesa adaptacije, dijete se prilagođava ne samo na odvajanje od roditelja, nego i na razne druge faktore, poput: ranijeg buđenja, novog kreveta, većeg broja nepoznatih osoba, dijeljenja igračaka, itd. Stoga i njihove reakcije mogu biti raznovrsne:   * *otvoreno negodovanje* * *burno reagiranje (plač, protestiranje zvanjem mame ili tate, odbijanje uključivanja u aktivnosti, itd.)* * *regresija u ponašanju (puzanje, neverbalna komunikacija, obavljanje nužde u gaćice)* * *odbijanje komunikacije s djecom/odgojiteljima*   ALI, I:   * *veseli ulazak u skupinu* * *otvoreno prihvaćanje situacije* * *uključivanje u interakciju s drugom djecom* Kada dijete stekne osjećaj sigurnosti u novom prostoru, promjene u ponašanju nestanu. |  | Adaptacijsko razdoblje Promjena okruženja, iz sigurnosti i topline obiteljskog doma prema novim i raznovrsnim aktivnostima u dječjem vrtiću, jedan je od najvažnijih trenutaka i izazova ranog djetinjstva te veliki korak kako za dijete, tako i za roditelje. Za većinu obitelji, to ujedno znači i prvo dulje odvajanje od djeteta.  Iako neophodno za osamostaljivanje, učenje te stvaranje novih poznanstva i prijateljstava, odvajanje od osoba koje volimo je uvijek bolno. Stoga svako dijete prolazi proces adaptacije, kako bi se ta promjena odvila što bezbrižnije, i za jedne i za druge. |  |  |
|  |  |  |
|  | | |
| Dječji vrtić Vesela kućica  **ADAPTACIJA** |

|  |  |  |  |  |
| --- | --- | --- | --- | --- |
|  |  | Što može otežati adaptaciju?  * Nesiguran, zaplakan roditelj * Roditelj koji se ne oprosti od djeteta * Roditelj koji od djeteta traži dopuštenje za odlazak * Roditelj koji daje obećanja koja ne može ispuniti * Roditelj koji se dugo zadržava na vratima sobe i/ili stalno viri kroz staklo i sl.   *jer*  dijete osjeća roditeljevu nesigurnost i nepovjerenje i samo se tako osjeća |  | **Redovito dolaženje je ključ uspjeha adaptacije!** |
|  |  |
| Kako možete pomoći svom djetetu prije polaska u vrtić/jaslice?  * Upoznajte dijete s time što ga čeka u vrtiću (prostor, djeca, odgojitelji…); prošećite do zgrade vrtića/igrališta * Razgovarajte o vrtiću u veselom i pozitivnom tonu * Vodite dijete u goste, u park, na kraće čuvanje kod poznate osobe * Osigurajte vrijeme potrebno za boravak uz dijete za vrijeme adaptacije * Osamostalite dijete u skladu s njegovim mogućnostima (uzimanje krute hrane, korištenje žlice i šalice, samostalno presvlačenje) * Odvikavanje od dude/flašice/pelena planirajte **prije** ili **poslije** **adaptacije** * Dogovorite s djetetom prijelazni objekt, odnosno omiljenu igračku/dekicu/knjigu koju će nositi u vrtić, a koja će ga podsjećati na roditelje i dom * Počnite dijete privikavati na raniji ritam buđenja i hranjenja | Kako možete pomoći svom djetetu nakon polaska u vrtić/jaslice?  * Tijekom boravka na adaptaciji igrajte se sa svojim, ali i s drugom djecom, kako bi se djeca opustila i upoznala prostor * Neka Vam rastanak s djetetom u vrtiću bude kratak i srdačan. Svojim ponašanjem pokazujete djetetu kako se treba osjećati pri ulasku, i što se dulje rastajete - djetetu je teže. * Najavite djetetu kada ćete doći po njega i pridržavajte se dogovora; na takav način pružate djetetu osjećaj sigurnosti (da nije napušteno) i stječete njihovo povjerenje * Umjesto duljih razgovora na vratima prilikom predavanja i preuzimanja djeteta, dogovorite individualni razgovor s odgojiteljima izvan njihovog boravka u skupini, kako bi mogli saznati sve što Vas brine i/ili zanima * Označite dječje stvari (ruksake, obuću, rezervnu odjeću, bočice, dude, pelene) kako ne bi došlo do zamjene |
|  |
|  |